Xiquets i majors gaudeixen de les activitats del « Dia del Xiquet » a Carcaixent
24 de Noviembre de 2015

Carcaixent

El divendres es va celebrar a Carcaixent la sisena edició del “Dia del Xiquet” amb un espectacle teatral i un concurs de dibuix. Carcaixent és un dels municipis adherits a la commemoració del Dia Mundial del Xiquet promoguda per l’Assemblea General de les Nacions Unides perquè, cada 20 de novembre, se celebren activitats per a promoure el benestar dels xiquets.

Per a esta sisena edició es va preparar, des de la Regidoria d’Infància, l’espectacle teatral “Un superheroi de veritat”, interpretat per l’associació carcaixentina “Bariduwoop”. Una colla de superherois van mostrar a les xiquetes i xiquets assistents, amb humor, danses i malabars, quins són els seus drets i com els han de fer valdre en la societat en què viuen.

Després del teatre va tindre lloc l’entrega de premis del concurs de dibuix “Sóc un xiquet i tinc dret a...” , en el qual van participar xiquetes i xiquets de 5é i 6é de Primària de sis col·legis de Carcaixent. L’objectiu del concurs era que els xiquets prengueren consciència de quins són els seus drets i agafaren una actitud activa respecte d'estos. En total es van presentar 212 dibuixos, i un jurat format per la regidora de Benestar Social i Infància, Teresa Oliver, per la tècnica d’Infància, Laura Vila, i per Isabel Ventura i Pasqual Boqueta, ambdós llicenciats en Belles Arts, en van escollir 175 per a exposar-los en la Biblioteca Pública. Els guanyadors dels primers premis de cada categoria van ser per al Col·legi Públic Navarro Daràs, Iris Serrano de 5é i Àngela Armengol de 6é.

Teresa Oliver, regidora responsable de l’àrea d’Infància, s’ha mostrat molt satisfeta per l’acollida que va tindre el teatre per part dels xiquets i per la gran qualitat que presentaven tots els dibuixos. A més, ha afegit la importància que tenen estes iniciatives “perquè els més menuts prenguen consciència del que s’està celebrant, i s’adonen que hi ha altres realitats diferents a la seua i que cal lluitar per un món més respectuós i tolerant, en definitiva, un món millor per a totes les xiquetes i xiquets iguals que ells”. També ha volgut agrair la implicació de tot el professorat en col·laborar en esta activitat, en especial per completar amb explicacions complementàries el tema dels drets dels xiquets a les aules.

RELACIÓ DE GUANYADORS

\-      1r premi alumne/a 5é:

IRIS SERRANO GÓMEZ, COL·LEGI NAVARRO DARÀS

\-      2n premi alumne/a  5é:

MARINA CASAS BENITO, COL·LEGI FRANCESC PONS

\-      3r premi alumne/a  5é:

ENRIC GUMILLA IBARRA, COL·LEGI AVE MARIA

\-      1r premi alumne/a 6é:

ÀNGELA ARMENGOL, COL·LEGI NAVARRO DARÀS

\-      2n premi alumne/a  6é:

LAURA MESA CANDELA, COL·LEGI SANT ANTONI

\-      3r premi alumne/a  6é:

HÈCTOR MÀÑEZ SALINAS, COL·LEGI FRANCESC PONS

ACCÈSSITS:

\- MIQUEL MONRÓS (COL·LEGI VÍCTOR OROVAL TOMÀS)

\- MARC BAIDEZ FLORES (COL·LEGI JOSÉ MARÍA BOQUERA)